CELEX: 62008TB0188
Language: el
Date: 2009-07-09 00:00:00
Title: Υπόθεση T-188/08: Διάταξη του Πρωτοδικείου της 9ης Ιουλίου 2009 — infeurope κατά Επιτροπής (Προσφυγή κατά παραλείψεως, ακυρώσεως και αγωγή αποζημιώσεως — Δημόσιες συμβάσεις παροχής υπηρεσιών — Πρόσκληση για την υποβολή προσφορών αφορώσα την παροχή υπηρεσιών παροχής συμβουλών, ελέγχου και μελέτης στο ΓΕΕΑ — Διοικητική προσφυγή ενώπιον της Επιτροπής — Σιωπηρή απορριπτική απόφαση της Επιτροπής — Νέα αιτήματα — Σχέση μεταξύ προσφυγής κατά παραλείψεως και αγωγής αποζημιώσεως — Προσφυγή προδήλως απαράδεκτη)

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/16
            
         Διάταξη του Πρωτοδικείου της 9ης Ιουλίου 2009 — infeurope κατά Επιτροπής
   (Υπόθεση T-188/08) (1)
   
   (Προσφυγή κατά παραλείψεως, ακυρώσεως και αγωγή αποζημιώσεως - Δημόσιες συμβάσεις παροχής υπηρεσιών - Πρόσκληση για την υποβολή προσφορών αφορώσα την παροχή υπηρεσιών παροχής συμβουλών, ελέγχου και μελέτης στο ΓΕΕΑ - Διοικητική προσφυγή ενώπιον της Επιτροπής - Σιωπηρή απορριπτική απόφαση της Επιτροπής - Νέα αιτήματα - Σχέση μεταξύ προσφυγής κατά παραλείψεως και αγωγής αποζημιώσεως - Προσφυγή προδήλως απαράδεκτη)
   2009/C 233/28
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: infeurope (Λουξεμβούργο, Λουξεμβούργο) (εκπρόσωπος: O. Mader, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: N. Bambara και E. Manhaeve)
   
      Αντικείμενο
   
   Πρώτον, κυρίως, αίτημα με το οποίο ζητείται να διαπιστωθεί η παράλειψη της Επιτροπής καθόσον παρανόμως παρέλειψε, αφενός, να ακυρώσει την απόφαση περί αναθέσεως της εκτελέσεως των συμβάσεων-πλαισίων, κατόπιν της διαδικασίας προσκλήσεως για την υποβολή προσφορών AO/026/06 του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) για την παροχή υπηρεσιών παροχής συμβουλών, ελέγχου και μελέτης, και, αφετέρου, να προβεί στη λύση των ειδικών συμφωνιών που συνήφθησαν κατόπιν των ως άνω συμβάσεων-πλαισίων και, επικουρικώς, αίτημα περί ακυρώσεως της σιωπηρής αποφάσεως της Επιτροπής με την οποία απορρίφθηκε η διοικητική προσφυγή της προσφεύγουσας-ενάγουσας της 13ης Δεκεμβρίου 2007 στο πλαίσιο της εν λόγω διαδικασίας προσκλήσεως για την υποβολή προσφορών και, δεύτερον, αίτημα περί αποκαταστάσεως της ζημίας που φέρεται να υπέστη η προσφεύγουσα-ενάγουσα λόγω των προβαλλομένων παράνομων παραλείψεων της Επιτροπής.
   
      Διατακτικό
   
   Το Πρωτοδικείο διατάσσει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την infeurope στα δικαστικά έξοδα.
            
         
      (1)  ΕΕ C 171 της 5.7.2008.